[image: G_111]
[image: ISO_9001-14001s]ОБЩИНА БУРГАС
8000 Бургас, ул.”Александровска” № 26
тел. централа: 056/ 84 09 15-19; факс: 056/ 84 13 14
www.burgas.bg; електронна поща: obshtina@burgas.bg



ДО
ОБЩИНСКИ СЪВЕТ
БУРГАС



ДОКЛАДНА ЗАПИСКА

от Димитър Николов - Кмет на Община Бургас


Относно:  Даване на съгласие на Спортно училище „Юрий Гагарин“ – Бургас за ползването на част от недвижим имот- сграда, предоставена на училището за безвъзмездно управление и ползване за срок от 10 (десет) години, за нуждите на обществена поръчка с предмет: „Организиране на столово хранене- приготвяне и раздаване на храна на учениците на СУ „Юрий Гагарин“ Бургас“.


УВАЖАЕМИ ОБЩИНСКИ СЪВЕТНИЦИ,

В община Бургас постъпи писмо от директора на Спортно училище „Юрий Гагарин“ – гр. Бургас с искане за разрешаване ползването на част от недвижим имот- сграда, предоставена на училището за безвъзмездно управление и ползване за срок от 10 (десет) години, за нуждите на обществена поръчка с предмет: „Организиране на столово хранене- приготвяне и раздаване на храна на учениците на СУ „Юрий Гагарин“ Бургас“.
С решение по т. 28 от дневния ред на проведеното на 27.02.2018 г. заседание (Протокол № 38) Общински съвет- Бургас предоставя на Спортно училище „Юрий Гагарин“, ЕИК 000047787, със седалище и адрес на управление: гр. Бургас, ж.к. „Зорница“, блок № 46, за срок от 10 (десет) години, безвъзмездно право на управление и ползване върху недвижим имот- сграда, изградена в УПИ ХХІІІ, отреден „За училище“, в кв. 3 по актуализирания ПУП-ПРЗ на ж.к. „Зорница“, гр. Бургас, актувана с Акт № 6775/15.03.2012 г. за публична общинска собственост, представляваща- Осеметажна масивна сграда с идентификатор 07079.601.46.1 по одобрена кадастрална карта на гр. Бургас, със застроена площ 572 (петстотин седемдесет и два) кв.м. и разгъната застроена площ (РЗП) – 4 584 (четири хиляди петстотин осемдесет и четири) кв.м., от които 3 274 (три хиляди двеста седемдесет и четири) кв.м. за учебна дейност (училище) и 1 310 (хиляда триста и десет) кв.м. за ученическо общежитие. На основание решението на Общински съвет- Бургас и чл. 12, ал. 3 от Закона за общинската собственост и чл. 13, ал. 2 и ал. 5 от Наредбата за реда за придобиване, управление и разпореждане с общински имоти и вещи, приета от Общински съвет- Бургас е сключен договор  за предоставяне на безвъзмездно право на управление върху недвижим имот- публична общинска собственост, рег. индекс и дата 04-00-489(3)/16.04.2018 г. от деловодството на Община Бургас. В сградата е налично помещение- обект за обществено хранене, регистрирано на основание Закона за храните от Българската агенция по безопасност на храните като обект за раздаване на храни, приготвени от обекта, рег. № 022600027. 
До настоящия момент, Спортно училище „Юрий Гагарин“ – гр. Бургас е организирало изхранването на учениците- спортисти като е доставяна храна чрез кетъринг. След направен анализ е взето решение, че е целесъобразно с цел повишаване качеството на предлаганата храна и осигуряване на балансирано хранене на учениците, съответстващо на вида практикуван спорт, храната да се приготвя и предлага на място в обекта като дейността се организира от изпълнител избран по реда на Закона за обществените поръчки.
           Предвид изложеното и в изпълнение на правомощията ми по чл. 64, ал. 1 от Правилника за организацията и дейността на Общинския съвет, неговите комисии и взаимодействието му с общинската администрация на Община Бургас, предлагам Общински съвет– Бургас, на основание чл. 21, ал. 1, т. 8 от Закона за местното самоуправление и местната администрация, да вземе следното


Р Е Ш Е Н И Е :

Общински съвет- Бургас дава съгласие част от недвижим имот, регистрирана на основание Закона за храните от Българската агенция по безопасност на храните като обект за раздаване на храни, приготвени от обекта, рег. № 022600027, в сграда, изградена в УПИ ХХІІІ, отреден „За училище“, в кв. 3 по актуализирания ПУП-ПРЗ на ж.к. „Зорница“, гр. Бургас, актувана с Акт № 6775/15.03.2012 г. за публична общинска собственост, представляваща- Осеметажна масивна сграда с идентификатор 07079.601.46.1 по одобрена кадастрална карта на гр. Бургас, със застроена площ 572 (петстотин седемдесет и два) кв.м. и разгъната застроена площ (РЗП) – 4 584 (четири хиляди петстотин осемдесет и четири) кв.м., от които 3 274 (три хиляди двеста седемдесет и четири) кв.м. за учебна дейност (училище) и 1 310 (хиляда триста и десет) кв.м. за ученическо общежитие, предоставена безвъзмездно за управление и ползване на Спортно училище „Юрий Гагарин“ – Бургас с решение на Общински съвет- Бургас по т. 28 от дневния ред на проведеното на 27.02.2018 г. заседание (Протокол № 38), да се използва за нуждите на обществена поръчка с предмет: „Организиране на столово хранене- приготвяне и раздаване на храна на учениците на СУ „Юрий Гагарин“ Бургас.
        
 

Приложение: 1. Решение на Общински съвет- Бургас по т. 28 от дневния ред на проведеното на 27.02.2018 г. заседание (Протокол № 38).
		2. Договор  за предоставяне на безвъзмездно право на управление върху недвижим имот- публична общинска собственост, рег. индекс и дата 04-00-489(3)/16.04.2018 г.
		3. Удостоверение за регистрация на обект № 205/02.02.2012 г.

